Josefov (Prag)
Josefov (dütsch Josefstadt) isch en Stadtteil vo Prag in Tschechie, wo im 13. Jahrhundert per Chönigserlass zum jüdische Viertel vo Prag bestimmt worde isch. Mit de Verleihig vo de Bürgerrächt a d Jude im Jahr 1848 sind viili Jude vo döt wegzoge und d Gebäude sind zerfalle. Um d Wändi zum 20. Jahrhundert sind viili Gebäude neu enstande.

Wappee 
S Wappe vom Viertel isch en gäle Davidstern uf rotem Grund. Hüt repräsentiert d Flagge s Prager Judetum.

Geschicht 
Zwüsche em 13. Jahrhundert und 1850 häts Viertel Judenstadt, Židovské Město pražské kaisse. Di jüdische Bewohner sind zum Wohne i dem abgrenzte Stadtteil zwunge worde. 1850 isch s Viertel in Josefstadt umbenannt worde.

Bevölkerig 
1991 händ im Ortsteil 2354 Iwohner gläbt. Im Jahr 2001 isch Josefov us 66 Hüser bestande, wo nur no 1997 Mänsche din gläbt händ.

Verkehr 
Wichtigi Strasse vom Stadtteil sind d Pariser Strass (urspr. Niklasstrass), Breiti Gass (urspr. Josefstädtergass), Maiselgass (Maiselova ul.), Karpfegass (Kaprova ul.).

Sehenswürdigkeite 
 s Jüdische Museum (Židovské muzeum)
 de Alti Jüdisch Friidhof (Starý židovský hřbitov)
 di Jüdischi Zeremoniehalle (Obřadní síň)

Litratur 
 Ctibor Rybár: Das Jüdische Prag. Glossen zur Geschichte und Kultur, TV Spektrum/Akropolis Verlag, Prag 1991

Weblink 

 Jüdischs Museum in Prag (Židovské muzeum v Praze)
 Informatione vo de örtliche Jüdische Gmeind

Prag
Gschicht vo de Jude
Jüüdischi Diaspora